**REPUBLIKA HRVATSKA**

**ŽUPANIJA ZADARSKA**

**OŠ SV. FILIP I JAKOV**

***(ŠKOLSKI ODBOR)***

**KLASA:** 003-06/15-01/21

**URBROJ:** 2198-1-42-06-15-4

Sv. Filip i Jakov, 11. prosinca 2015. godine

Na temelju stavka 12. članka 10. Zakona o pravu na pristup informacijama („Narodne Novine“, broj: 25/13, 85/15) objavljuje se:

**Obavijest o Zaključcima sa 37. Sjednice Školskog odbora OŠ Sv. Filip i Jakov**

Dana 8. prosinca 2015. godine održana je 37. sjednica Školskog odbora OŠ Sv. Filip i Jakov. Nakon usvajanja Zapisnika sa prethodne sjednice pristupilo se radu po dnevnom redu. Na dnevnom redu su bile sljedeće točke:

1. Nacrt Statutarne odluke o izmjenama i dopunama Statuta OŠ Sv. Filip i Jakov
2. Imovinsko-pravni odnosi stare školske zgrade
3. Ostala pitanja

Na 37. sjednici Školskog odbora zaključeno je sljedeće:

*1. Nacrt Statutarne odluke o izmjenama i dopunama Statuta OŠ Sv. Filip i Jakov je jednoglasno usvojen.*

*2. Prisutni članovi ŠO-a su jednoglasno donijeli sljedeći zaključak:*

*Školski odbor OŠ Sv. Filip i Jakov je suglasan da se kao vlasnik stare školske zgrade u zemljišne knjige upiše Općina Sv. Filip i Jakov, te da se u skladu s time ravnateljica očituje na Općinskom sudu.*

*Članovi Školskog odbora su suglasni sa gore navedenim načinom rješavanja imovinsko–pravnih odnosa pod uvjetom da se stara školska zgrada preuredi i da se u nju preseli dječji vrtić, a u skladu sa dopisom Općine Sv. Filip i Jakov, KLASA: 944-02/15-01/03, URBROJ: 2198/19-01-15-1, od 7. prosinca 2015. godine, zaprimljenom u OŠ Sv. Filip i Jakov dana 8. prosinca 2015. godine, a naslovljenim na ravnateljicu Gordanu Kurtov i na Školski odbor.*

Tajnica Škole:

Margarita Lukačić, v.r.